बोईंग ७३७

बोईंग ७३७ हे बोईंग कंपनीचे मध्यम प्रवासी क्षमतेचे मध्यम पल्ल्याचे प्रवासी विमान आहे. नियमितपणे उत्पादित प्रवासी विमानांत बोईंग ७३७ प्रकारच्या विमानांची संख्या सर्वाधिक आहे. उपप्रकार या विमानाचे अनेक उपप्रकार आहेत - बोईंग ७३७ बोईंग ७३७-१०० बोईंग ७३७-२०० बोईंग ७३७-३०० बोईंग ७३७-४०० बोईंग ७३७-५०० बोईंग ७३७-६०० बोईंग ७३७-७०० बोईंग ७३७-८०० बोईंग ७३७-९००ईआर बोईंग ७३७-मॅक्स ७ बोईंग ७३७-मॅक्स ८ बोईंग ७३७-मॅक्स ९ बोईंग ७३७-मॅक्स १० यांपैकी -७००, -८०० आणि -९००ईआर उपप्रकार सध्या उत्पादनात आहेत तर ७३७ मॅक्स उपप्रकार २०१७पासून तयार होतात. या विमानाचा पहिला उपप्रकार -१०० फेब्रुवारी १९६८ पासून सेवारत आहे. लुफ्तांसाने या प्रकारचे विमान सगळ्यात आधी आपल्या ताफ्यात समाविष्ट केले होते. त्यानंतर एक वर्षाने -२०० उपप्रकार सेवेत आला. १९८० च्या दशकात बोईंगने -३००, -४०० आणि -५०० उपप्रकार बाजारात आणले. -५०० पर्यंतचे हे उपप्रकार ७३७ क्लासिक नावानेही ओळखले जातात. १९९० च्या दशकात बोईंगने -६००, -७००, -८०० आणि -९००ईआर हे उपप्रकार आणले. यांना ७३७ नेक्स्ट जनरेशन नावानेही ओळखतात. २०१७ च्या सुमारास बोईंगने मॅक्स नावाने उपप्रकारांचा गट बाजारात आणला. या प्रकारच्या विमानांमध्ये अनेक त्रुटी आढळल्या व त्यांमुळे दोन विमाने कोसळून शेकडो प्रवासी ठार झाले. या त्रुटी दूर केल्यानंतर या विमानाला परत प्रवासी उड्डाणे करण्यास काही देशांमध्ये परवानगी मिळाली. प्रतिस्पर्धी विमाने एरबस ए३२० कोमॅक सी९१९ संदर्भ आणि नोंदी